පළමුවන ලෝක යුද්ධයෙහි මිත්‍ර පක්ෂය
පළමුවන ලෝක යුද්ධයෙහි මිත්‍ර පාර්ශවය,  අන්‍යෝන්‍ය එකඟතා බලවතුන්, හෝ මිත්‍ර බලවතුන් යනු,  ප්‍රංශය, එක්සත් රාජධානිය, රුසියාව, ඉතාලිය, ජපානය, සහ එක්සත් ජනපදය යන රටවල නායකත්වයෙන් යුතුවූ සභාගයක් වන අතර ජර්මනිය, ඔස්ට්‍රියා-හන්ගේරියාව, ඕටමන් අධිරාජ්‍යය, බල්ගේරියාව, සහ ඒවායේ යටත් විජිත යන්නෙන් සමන්විතවූ මධ්‍ය බලවතුන්ට එරෙහිව පළමුවන ලෝක යුද්ධයෙහිදී (1914–1918) සටන් වැදුණි.

20 වෙනි ශතවර්ෂයේ පළමු දශකය අවසන් වනවිට යුරෝපයේ ප්‍රධාන බලවතුන් කණ්ඩායම් දෙකකට බෙදී තිබුණි. ප්‍රංශය, බ්‍රිතාන්‍යය සහ රුසියාව ඇතුලත් Triple Entente නම් සන්ධානය එක් කණ්ඩායමක් විය. අනෙක් කණ්ඩායම වූ Triple Alliance නම් සන්ධානයට මුලින් ජර්මනිය, ඔස්ට්‍රියා-හංගේරියාව සහ ඉතාලිය ඇතුලත් වුවද, 1914 යුද්ධය ආරම්භ වනවිට ඉතාලිය මධ්‍යස්ථව සිටියේය. යුද්ධය අතරතුරදි මෙම පාර්ශව දෙකට තවත් රටවල්ද එකතු විය. ඒ අනුව 1914 ජපානය ද, 1915 ඉතාලිය ද Triple Entente සමග එකතු විය. මීට අමතරව මිත්‍ර පාර්ශවයේ රටවල් විසින් අත්පත් කරගෙන තිබූ අනෙක් රටවල්ද Triple Entente සන්ධානයට අයත් විය. උදාහරණ ලෙස බ්‍රිතාන්‍ය ඉන්දියාව (ඉන්දියාව, මියන්මාරය, බංග්ලාදේශය සහ පාකිස්ථානය), ඉන්දුචීන සංගමය (ප්‍රංශ යටත්විජිත වූ ලාඕසය, කාම්බෝජය සහ වියට්නාමය) සහ ජපාන කොරියාව (ජපානය විසින් අත්පත් කරගත් උතුරු සහ දකුණු කොරියාව) දැක්විය හැකිය.

මූලාශ්‍ර